ai4bharat/Pralekha huggingface dataset:
பிரதமர் அலுவலகம்
இலாபன் பட் மறைவிற்கு பிரதமர் இரங்கல்
பிரபல கல்வியாளரும் சமூக சேவகருமான இலாபன் பட் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார். மகளிருக்கு அதிகாரமளித்தல், சமூக சேவை மற்றும் இளைஞர்களிடையே கல்வியை மேம்படுத்துவதற்காக அவர் ஆற்றிய பங்களிப்பை பிரதமர் நினைவு கூர்ந்துள்ளார்.
இது குறித்து அவர் வெளியிட்டுள்ள ட்விட்டர் பதிவில்
“இலாபன் பட்டின் மரணம் வருத்தமளிக்கிறது. மகளிருக்கு அதிகாரமளித்தல், சமூக சேவை மற்றும் இளைஞர்களிடையே கல்வியை மேம்படுத்துவதற்கான அவரது முயற்சிகளுக்காக அவர் நீண்ட காலமாக நினைவுகூரப்படுவார். அவரது குடும்பத்தினருக்கும் தொண்டர்களுக்கும் ஆழ்ந்த அனுதாபங்கள். அமைதி” என்று குறிப்பிட்டுள்ளார்.
--------
SM/IR/KPG/IDS
(
சிறப்பு சேவைகள் மற்றும் கட்டுரைகள்
சிஎஸ்ஐஆர்-யுஜிசி இணைந்து நடத்தும் நெட் தேர்வு தமிழகம், புதுச்சேரியில் ஒத்திவைப்பு
அறிவியல் மற்றும் தொழிலக ஆராய்ச்சி மன்றம் சிஎஸ்ஐஆர் மற்றும் பல்கலைக்கழக மானியக்குழு  ஆகியவை இணைந்து நடத்தும் தேசிய தகுதித் தேர்வு , நிவர் புயல் காரணமாக ஒத்தி வைக்கப்பட்டுள்ளது. 2020 நவம்பர் 26ஆம் தேதி தமிழகம் மற்றும் புதுச்சேரி மையங்களில் நடைபெறவிருந்த கணித அறிவியல் மற்றும் வேதியியல் அறிவியல் தேர்வு அடுத்த அறிவிப்பு வரும் வரை ஒத்திவைக்கப்பட்டுள்ளது.
புதிய தேதி விரைவில் அறிவிக்கப்படும். csirnet.nta.nic.in அல்லது www.nta.ac.in ஆகிய இணையதளங்களில் மாணவர்கள் புதிய தகவல்களை அறிந்து கொள்ளலாம்.
இந்தத் தகவல், தேசிய தேர்வு முகமையின் மூத்த இயக்குநர் டாக்டர் சாதனா பராசர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
இலங்கைக்கு பிரதமர் பயணம்
பிரதமர் திரு. நரேந்திர மோடி இன்றும் நாளையும்  இலங்கைக்கு பயணம் மேற்கொள்கிறார்.
இது தொடர்பாக பிரதமர் தனது பேஸ்புக்கில் பதிவு செய்திருப்பதாவது:
“இன்று தொடங்கி நான் இலங்கைக்கு இரண்டு நாள் விஜயமாக பயணம் மேற்கொள்கிறேன். கடந்த இரண்டு ஆண்டுகளில் நான் இலங்கைக்கு இருதரப்பு உறவு தொடர்பாக மேற்கொள்ளும் இரண்டாவது பயணம் இது. இரண்டு நாடுகளுக்கு இடையே உள்ள வலுவான உறவினை இந்தப் பயணம் எடுத்துரைக்கிறது.
எனது இந்த பயணத்தின் போது நாளை  கொழும்பில் நடைபெறவுள்ள சர்வதேச விசாக பண்டிகை கொண்டாட்டத்தில் பங்கேற்கிறேன். அங்கு புத்த மதத்தை சேர்ந்த புகழ்பெற்ற ஆன்மிகத் தலைவர்கள், அறிஞர்கள் மற்றும் இறைமையியலாளர்களை சந்தித்து உரையாட உள்ளேன். இலங்கை அதிபர் மைத்ரிபாலா சிறிசேன மற்றும் இலங்கை பிரதமர் ரணில் விக்கிரமசிங்கவுடன் இணைந்து இந்த கொண்டாட்டத்தில் பங்கேற்பது எனக்கு பெருமை அளிக்கிறது.
இந்தியா மற்றும் இலங்கைக்கு இடையே உள்ள மிக நெருங்கிய இணைப்புகளில் முக்கியமான ஒன்றான புத்தமதத்தின் பாரம்பரிய உறவினை எனது பயணத்தின் முக்கிய அம்சமாகும்.
2015 ஆம் ஆண்டு நான் இலங்கைக்கு பயணம் மேற்கொண்ட போது யுனெஸ்கோ உலக பாரம்பரியத் தளமாகவும் பல நூற்றாண்டுகளாக புத்த மதத்தின் முக்கிய மையமாகவும் விளங்கும் அனுராதபுரத்தை பார்வையிடும் வாய்ப்பை பெற்றேன். இந்த முறை கண்டியில் அமைந்துள்ள பல் திருப்பொருள் ஆலயம் என்று அழைக்கப்படும் தலதா மலிகாவில் மரியாதை செலுத்தும் பெரும் பேறினை பெறுகிறேன்.
கொழும்பில் உள்ள கங்காரமையா கோவிலில் உள்ள சீமா மலகாவில் இருந்து எனது பயணம் தொடரும். அங்கு நடைபெற உள்ள பாரம்பரிய விளக்கேற்றும் விழாவில் பங்கேற்கிறேன்.
இலங்கை அதிபர் மைத்ரிபாலா சிறிசேனா, பிரதமர் ரணில் விக்கிரமசிங்கே மற்றும் பிற பிரமுகர்களை சந்திக்கிறேன்.
இந்தியாவின் உதவியுடன் கட்டப்பட்டுள்ள டிக்கோயா மருத்துவமனையை துவக்கிவைத்து அங்குள்ள இந்திய வம்சாவளியை சேர்ந்த தமிழ் மக்களிடம் உரையாட உள்ளேன்.
மேலும் பல விவரங்களை இலங்கையில் இருந்து சமூக ஊடகங்களில் பகிர்வேன். இலங்கையில் நான் பங்கேற்கும் அனைத்து நிகழ்ச்சிகளையும் “நரேந்திர மோடி மொபைல் செயலியில் நேரடியாக நீங்கள் காண முடியும்”. இவ்வாறு பிரதமர் குறிப்பிட்டுள்ளார்.
பொருளாதார விவகாரங்களுக்கான மத்திய அமைச்சரவைக் குழு
விசாகப்பட்டினம் துறைமுகப் பொறுப்புக்கழகத்திற்கு வழங்கப்பட்டுள்ள அரசுக் கடன்களின் மீதான தண்டவட்டியைத் தள்ளுபடி செய்ய மத்திய அமைச்சரவை ஒப்புதல் வழங்கியுள்ளது.
விசாகப்பட்டினம் துறைமுகப் பொறுப்புக்கழகத்திற்கு  வழங்கப்பட்டுள்ள அரசுக் கடன்களின் மீதான தண்டவட்டியைக் கீழ்க் காணும் முறையில் தள்ளுபடி செய்ய பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக்குழு ஒப்புதல் வழங்கியுள்ளது.
- 31.03.2017 வரையிலான விபிடி-யின் தண்டவட்டியான ரூ.250.89 கோடியும் தள்ளுபடிக்கு ஒப்புதல் வழங்கப்பட்ட காலம் வரையிலான தண்டவட்டித்தொகையும் தள்ளுபடி செய்யப்படுகிறது.
- தண்டவட்டியைத் தள்ளுபடி செய்வதற்கு ஒப்புதல் வழங்கப்பட்ட காலம் வரையிலான தண்டவட்டிக்கு அபராதமாக 0.25% தொகையை விபிடி வழங்கவேண்டும்.
- தள்ளுபடிக்கு ஒப்புதல் வழங்கப்பட்ட காலம் வரை நிலுவையில் உள்ள வட்டியையும், நிலுவையில் உள்ள கடன்தொகையான ரூ.44.69 கோடியையும், 2018-19ஆம் நிதியாணடில் ஒரே தவணையாக விபிடி செலுத்த வேண்டும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 51
இளைஞர் நலன் மற்றும் விளையாட்டு அமைச்சகம்
உடல் தகுதி இந்தியா சுதந்திர மோட்டார் பைக் பயணம் ஜவஹர்லால் நேரு விளையாட்டு அரங்கில் வெற்றிகரமாக நிறைவடைந்தது
சுதந்திர மோட்டார் பைக் பயணத்தின் நிறைவு விழா புதுதில்லி ஜவஹர்லால் நேரு விளையாட்டு அரங்கில் வியாழன்று நிறைவடைந்தது. தனித்துவமான இந்தப் பயணத்திற்கு அகில இந்திய மோட்டார் பைக் பயண அமைப்பு ஏற்பாடு செய்திருந்தது. மத்திய அரசின் சிறப்புத் திட்டமான உடல்தகுதி இந்தியா இதற்கு உதவி செய்தது.
இந்த நிறைவு விழாவில், மத்திய இளைஞர் நலன் மற்றும் விளையாட்டுக்கள் அமைச்சக செயலாளர்  திருமதி சுஜாதா சதுர்வேதி, இந்திய விளையாட்டுக்கள் ஆணையத்தின் தலைமை இயக்குநர் திரு சந்தீப் பிரதான் மற்றும் பிரமுகர்கள் கலந்து கொண்டனர்.
75 நாட்கள் நடைபெற்ற இந்தப் பயணத்தில் 11 பெண்கள் உட்பட 75 பேர் இடம் பெற்று கன்னியாகுமரி முதல் வாரணாசி வரையும், காந்திநகர் முதல் ஷில்லாங் வரையும் 34 மாநிலங்கள்/யூனியன் பிரதேசங்களில் 75 பெருநகரங்கள் / சிறு நகரங்கள் வழியாக 18,000 கிலோ மீட்டர் தூரம் பயணம் செய்துள்ளனர்.
கெவாடியாவின் ஒற்றுமை சிலை, சிம்லாவின் வைஸ்ராய் மாளிகை, குவஹாத்தியின் காமாக்கியா கோவில், மதுரையின் மீனாட்சி ஆலயம் போன்ற முக்கியமான இடங்களை பயணக்குழுவினர் பார்வையிட்டனர். இந்தப் பயணத்தின் போது அந்தந்த மாநில முதலமைச்சர்களும், ஆளுநர்களும், நாடாளுமன்ற உறுப்பினர்களும், மாவட்ட ஆட்சியர்களும் பயணக்குழுவினரை வரவேற்றது குறிப்பிடத்தக்கது.
இந்தக் குழுவில் இடம் பெற்றிருந்த மிகவும் மூத்த பெண் பயணியான 59 வயது நீட்டா கண்டேகர் இந்தப் பயணம் பற்றி கூறுகையில், “எனது உடன் பயணித்தவர்களின் வழிகாட்டுதல் பிரமிக்கத்தக்கது. குறிப்பாக வடகிழக்கு மாநிலங்கள் மிகவும் வித்தியாசமாக இருந்தன. சேறும் சகதியுமான சாலைகளில் பலமுறை நாங்கள் விழுந்து எழுந்திருந்தோம். இந்தப் பயணத்தில் சகோதரத்துவத்தை நாங்கள் கற்றுக் கொண்டோம்” என்றார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1878741
பிரதமர் அலுவலகம்
சர்வதேச அருங்காட்சியகக் கண்காட்சி 2023-ஐ மே 18ம் தேதி பிரதமர் தொடங்கி வைக்கிறார்
புதுதில்லியில் உள்ள பிரகதி மைதானத்தில் சர்வதேச அருங்காட்சியகக் கண்காட்சி 2023-ஐ மே 18ம் தேதி பிரதமர் திரு நரேந்திர மோடி தொடங்கி வைக்கிறார்.
அமிர்தப் பெருவிழாவின் ஒரு பகுதியாகவும், 47-வது சர்வதேச அருங்காட்சியக தினத்தைக் கொண்டாடும் விதமாகவும், இந்த சர்வதேச அருங்காட்சியகக் கண்காட்சி நடத்தப்படுகிறது. “அருங்காட்சியகங்கள்- நீடித்த நல்வாழ்வு” என்ற கருப்பொருளின் அடிப்படையில் இந்த ஆண்டு கண்காட்சி நடைபெறுகிறது. இந்தியாவின் கலாச்சார ராஜதந்திரங்களில் முக்கியப் பங்கு வகிக்கும் கலாச்சார மையங்களின் வெளிப்பாடாக இந்தக் கண்காட்சி அமையும்.
இந்த நிகழ்ச்சியில் சர்வதே அருகாட்சியகக் கண்காட்சியின் சின்னம், அருங்காட்சியகத்தின் ஒருநாள் வரைகலை நாவல், இந்திய அருங்காட்சியகங்களின் தொகுப்பு, அருங்காட்சியக அட்டைகள் மற்றும் கடமைப்பாதைக்கான வரைப்படம் ஆகியவற்றையும் பிரதமர் திரு நரேந்திர மோடி திறந்து வைக்க உள்ளார்.
கண்காட்சியின் சின்னத்தில் சென்னாப்பட்டினத்தின் கலையை சித்தரிக்கும் வகையில் மரத்தினால் வடிவமைக்கப்பட்ட நடனமாடும் சிறுமி உருவம் இடம்பெற்றுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1924585
AP/ES/RS/KRS
பிரதமர் அலுவலகம்
மிலாது நபி பண்டிகையை முன்னிட்டு நாட்டு மக்களுக்கு பிரதமர் வாழ்த்து
மிலாது நபி நன்னாளில் இப்பண்டிகையைக் கொண்டாடும் நாட்டு மக்கள் அனைவருக்கும் பிரதமர் திரு.நரேந்திர மோடி வாழ்த்து தெரிவித்துள்ளார்.
“மிலாது நபி வாழ்த்துக்கள். மதிப்பிற்குரிய முகமது நபி-யின்  போதனைகளை நாம் நினைவுகூர்வதுடன், உலகெங்கிலும் நல்லிணக்கம், சகோதரத்துவம் மற்றும் அமைதி நிலவ பிரார்த்திப்போம்” என்று பிரதமர் தெரிவித்துள்ளார்.
பிரதமர் அலுவலகம்
அவசரநிலையை எதிர்த்தவர்களை பிரதமர் நினைவு கூர்ந்தார்
நாட்டின் ஜனநாயக உணர்வை வலுப்படுத்த சாத்தியமான அனைத்தையும் செய்வோம் என்றும் நமது அரசியல் சாசனத்தில் கூறப்பட்டுள்ள மாண்புகளுக்கு ஏற்ப வாழ்வோம் எனவும் நாம் உறுதி ஏற்போம் : பிரதமர்
அவசர நிலையை எதிர்த்து நாட்டின் ஜனநாயகத்தை பாதுகாத்த சிறந்த தலைவர்கள் அனைவரையும் பிரதமர் திரு நரேந்திர மோடி நினைவு கூர்ந்தார்.
அவசர நிலையை அனுசரிப்பதை முன்னிட்டு டிவிட்டரில் விடுத்துள்ள செய்தியில் பிரதமர் கூறியதாவது.
‘‘ அவசரநிலையின் கருப்பு நாட்களை ஒரு போதும் மறக்க முடியாது. 1975 முதல் 1977ம் ஆண்டு வரையிலான காலம் , அமைப்புகளின் திட்டமிட்ட அழிவை கண்டது.
நாட்டின் ஜனநாயக உணர்வை வலுப்படுத்த சாத்தியமான அனைத்தையும் செய்வோம் எனவும் நமது அரசியல் சாசனத்தில் கூறப்பட்டுள்ள மதிப்புகளுக்கு ஏற்ப வாழ்வோம் எனவும் நாம் உறுதி ஏற்போம்.
நமது ஜனநாயக நெறிமுறைகளை காங்கிரஸ் இப்படித்தான் நசுக்கியது. அவசரநிலையை தடுத்து இந்திய ஜனநாயகத்தை பாதுகாத்த அனைத்து சிறந்த தலைவர்களையும் நாம் நினைவு கூர்கிறோம்.’’
https://instagram.com/p/CQhm34OnI3F/?utm_medium=copy_link
பிரதமர் அலுவலகம்
15-18-க்கு இடைபட்ட வயதுள்ள இளையோரில் 50% பேர் தடுப்பூசியின் முதலாவது டோஸ் செலுத்தியிருப்பதற்குப் பிரதமர் பாராட்டு தெரிவித்துள்ளார்
15-18-க்கு இடைபட்ட வயதுள்ள இளையோரில் 50% பேர் தடுப்பூசியின் முதலாவது டோஸ் செலுத்தியிருப்பதற்குப் பிரதமர் திரு.நரேந்திர மோடி பாராட்டு தெரிவித்துள்ளார்.
மத்திய சுகாதாரத் துறை அமைச்சர் டாக்டர் மன்சுக் மாண்டவியாவின் டுவிட்டர் பதிவுக்கு பதிலளித்துப் பிரதமர் கூறியிருப்பதாவது;
“இளைய மற்றும் இளமைத்தன்மையுள்ள இந்தியா வழிகாட்டுகிறது!
இது ஊக்கமளிக்கும் செய்தியாகும். இந்த வேகத்தை தொடர்ந்து நாம் பராமரிப்போம்.
தடுப்பூசி செலுத்துவதும், கொவிட்-19 தொடர்பான விதிமுறைகள் அனைத்தையும் கடைபிடிப்பதும் முக்கியமாகும். அனைவரும் ஒன்றிணைந்து இந்தப் பெருந்தொற்றை எதிர்த்துப் போராடுவோம்”.
பிரதமர் அலுவலகம்
உத்தரப்பிரதேசத்தில் நடைபெற்ற பிரமாண்ட வேலைவாய்ப்பு முகாமில் பிரதமரின் காணொலி வாயிலான ஆங்கில உரையின் தமிழாக்கம்
இப்பொழுதெல்லாம் பிரமாண்ட வேலைவாய்ப்பு முகாம் நிகழ்வுகள் எனக்கு முக்கியத்துவம் வாய்ந்ததாக அமைகிறது. கடந்த பல மாதங்களாக பிஜேபி ஆளும் மாநிலங்களிலும் ஒவ்வொரு வாரமும் பிரம்மாண்ட வேலைவாய்ப்பு முகாம் நடைபெறுவதை நான் காண்கிறேன். ஆயிரக்கணக்கான இளைஞர்களுக்கு பணி நியமன ஆணைகள் வழங்கப்பட்டு வருகிறது. இந்த முக்கிய தருணங்களை காணும் வாய்ப்பைப் பெற்றதில் நான் அதிர்ஷ்டசாலி. திறமையான இளைஞர்கள் அரசு இயந்திரத்திற்கு புத்தம் புதிய சிந்தனைகளை கொண்டுவந்து சிறப்பாக செயலாற்றுவதற்கு உதவி செய்கின்றனர்.
நண்பர்களே,
உத்தரப்பிரதேசத்தில் இன்று நடைபெறும் பிரமாண்ட வேலைவாய்ப்பு முகாமிற்கு ஒரு சிறப்பு முக்கியத்துவம் உண்டு. இந்த வேலைவாய்ப்பு முகாம் 9,000 குடும்பங்களுக்கு மகிழ்ச்சியை அளித்துள்ள அதேவேளையில், உத்தரப் பிரதேச மாநிலத்தின் பாதுகாப்பிற்கு மேலும் வலுசேர்த்துள்ளது. புதிதாக பணிக்கு சேர்ந்தவர்கள் மூலம் உத்தரப்பிரதேச போலீஸ் துறை மேலும் வலிமை பெற்று சிறப்பாக செயல்படும். இன்று பணிநியமன ஆணைகளைப் பெற்று புதிய தொடக்கத்தையும், பொறுப்புகளையும் ஏற்றிருக்கும் இளைஞர்களுக்கு எனது இதயம் கணிந்த நல்வாழ்த்துக்கள். கடந்த 2017-ம் ஆண்டில் இருந்து 1.5 லட்சத்திற்கும் மேலாக புதிய நியமன ஆணைகள் உத்தரப் பிரதேச போலீஸ் துறையில் மட்டும் வழங்கப்பட்டிருப்பதை நான் அறிவேன். அதாவது பிஜேபி ஆட்சியில் வேலைவாய்ப்புகள் அதிகரித்ததோடு பாதுகாப்பு நடவடிக்கைகள் வலுப்பெற்றுள்ளது.
நண்பர்களே,
உத்தரப்பிரதேச மாநிலம் மாஃபியாகளுக்கும், சட்டம் ஒழுங்கு பிரச்சனைக்கும் பெயர் போன மாநிலமாக இருந்த காலம் உண்டு. இன்று உத்தரப்பிரதேசத்தில் சட்டம் ஒழுங்கு சூழ்நிலை சீரடைந்துள்ளது. வளர்ச்சிப் பாதையில் செல்லும் மாநிலங்களின் வரிசையில் இதுவும் சேர்ந்துள்ளது. மக்கள் மத்தியில் பிஜேபி அரசு பாதுகாப்பு உணர்வே அதிகரித்துள்ளது. எங்கெல்லாம் சட்டம் ஒழுங்கு வலிமையாக இருக்கிறதோ அங்கெல்லாம் அதிகளவில் வேலைவாய்ப்புகள் ஏற்படும் என்பதை நாம் அனைவரும் அறிவோம்.
வர்த்தகத்திற்கு தேவையான பாதுகாப்பு சூழல் அமையும் போது முதலீடுகள் அதிகரிக்க ஆரம்பிக்கும். இப்பொழுது எண்ணற்ற வகையில் வழிபாட்டு மையங்களும், சுற்றுலா தலங்களும் பொது மக்களுக்காக உள்ளதை அறிவீர்கள். உத்தரப் பிரதேச மாநிலத்தில் அனைவருக்கும் அனைத்தும் கிடைக்கும் வகையிலும், பல்வேறு கலாச்சாரங்களை உள்ளடக்கியும் இருக்கின்றது. இங்கு சட்டம் ஒழுங்கு வலிமையாக இருக்கின்ற செய்தியானது நாட்டின் பல்வேறு பகுதிகளைச் சென்றடையும் போது உத்தரப்பிரதேசத்திற்கு வரும் சுற்றுலாப் பயணிகளின் எண்ணிக்கையை அதிகரிக்கும்.
இன்று பணி நியமன ஆணைகளைப் பெற்றிருக்கும் இளைஞர்களுக்கு சமூகத்திற்கு வழிகாட்டும் பொறுப்புடன், சாதாரண மக்களுக்கு பாதுகாப்பு உணர்வை வலுப்படுத்த வேண்டும். நீங்கள் சேவையாற்றுவதுடன் மக்களுக்கு உந்துசக்தியாக இருப்பீர்கள் என்று நம்புகிறேன். உங்களது நேர்மையும், உறுதியான தீர்மானமும் சமூக விரோதிகள் மத்தியில் பய உணர்வை ஏற்படுத்தும் சூழ்நிலை உருவாக்கி, சட்டத்தைப் பின்பற்றும் மக்களுக்கு அமைதியை ஏற்படுத்துவீர்கள் என்று நம்புகிறேன். உங்களுடைய குடும்ப உறுப்பினர்களுக்கு எனது நல்வாழ்த்துக்கள். மிக்க நன்றி.
பிரதமர் அலுவலகம்
பிரதமர் ஆகஸ்ட் 24ம் தேதி ஹரியானா மற்றும் பஞ்சாப் செல்லவுள்ளார்
ஃபரிதாபாதில் அம்ரிதா மருத்துவமனையை திறந்து வைக்கிறார்
புதிதாக கட்டப்பட்டுள்ள மருத்துவமனை மூலம் தலைநகர பிராந்தியத்தில் நவீன மருத்துவ கட்டமைப்பு வலுவடையும்
சாஹிப்சதா அஜித் சிங் நகர் மாவட்டத்தில்  ஹோமிபாபா புற்றுநோய் மருத்துவமனை மற்றும் ஆராய்ச்சி மையத்தை பிரதமர் நாட்டிற்கு அர்ப்பணிக்க உள்ளார்
இந்த மருத்துவமனையால் பஞ்சாப் மற்றும் அண்டை மாநிலங்கள் மற்றும் யூனியன் பிரதேங்களில் வசிப்பவர்களுக்கு உலகத்தரம் வாய்ந்த புற்றுநோய்க்கான சிகிச்சை கிடைக்கும்
பிரதமர் திரு நரேந்திர மோடி ஆகஸ்ட் 24ம் தேதி ஹரியானா மற்றும் பஞ்சாப் செல்லவுள்ளார். அங்கு இரண்டு முக்கிய மருத்துவ கட்டமைப்புகளை தொடங்கி வைத்து அடிக்கல் நாட்ட உள்ளார். பகல் 11 மணியளவில் ஹரியானாவில் உள்ள ஃபரிதாபாதில் அம்ரிதா மருத்துவமனையை திறந்து வைக்கிறார். அதன் பிறகு மொஹாலி செல்லும் பிரதமர், பிற்பகல் 2.15 மணியளவில் சாஹிப்சதா அஜித் சிங் நகர் மாவட்டத்தில் , புதுசண்டிகரில் உள்ள முல்லன்பூரில் கட்டப்பட்டுள்ள ஹோமிபாபா புற்றுநோய் மருத்துவமனை மற்றும் ஆராய்ச்சி மையத்தை பிரதமர் நாட்டிற்கு அர்ப்பணிக்க உள்ளார்.
ஹரியானாவில் பிரதமர்:
ஃபரிதாபாதில் அம்ரிதா மருத்துவமனையை பிரதமர் தொடங்கிவைப்பதன் மூலம், தலைநகர் பிராந்தியத்தில் நவீன மருத்துவ கட்டமைப்பு வலுவடையும். மாதா அமிர்தனந்தமயி நிர்வகிக்கும் இந்த பன்னோக்கு அதிநவீன சிறப்பு மருத்துவமனையில் 2500 படுக்கை வசதிகள் உள்ளன. சுமார் 6 ஆயி்ரம் கோடி மதிப்பீட்டில் கட்டப்பட்டுள்ள இந்த மருத்துவமனையால் ஃபரிதாபாத் மற்றும் தலைநகர் பிராந்தியத்தை சுற்றிவசிக்கும் மக்களுக்கு மருத்துவ வசதி கிடைக்கும்.
பஞ்சாப்பில் பிரதமர்:
சாஹிப்சதா அஜித் சிங் நகர் மாவட்டத்தில் , புதுசண்டிகரில் உள்ள முல்லன்பூரில் கட்டப்பட்டுள்ள ஹோமிபாபா புற்றுநோய் மருத்துவமனை மற்றும் ஆராய்ச்சி மையத்தை பிரதமர் நாட்டிற்கு அர்ப்பணிக்க உள்ளார்.
இந்த மருத்துவமனையால் பஞ்சாப் மற்றும் அண்டை மாநிலங்கள் மற்றும் யூனியன் பிரதேங்களில் வசிப்பவர்களுக்கு உலகத்தரம் வாய்ந்த புற்றுநோய்க்கான சிகிச்சை கிடைக்கும்.
மத்திய அரசு அணு எரிசக்தித்துறை உதவியுடன் டாடா நினைவு மையத்தின் ரூ.660 கோடி நிதியுதவியால் இந்த மருத்துவமனை கட்டப்பட்டுள்ளது.
300 படுக்கை வசதிகளுடன் கட்டப்பட்டுள்ள இந்த புற்றுநோய் மருத்துவமனையின் அனைத்துவிதமான புற்றுநோய்களுக்கும் சிகிச்சை அளிப்பதற்கான நவீன வசதிகள் ஏற்படுத்தப்பட்டுள்ளன. அறுவை சிகிச்சை, கதிரியக்க சிகிச்சை மற்றும் புற்றுநோய், கீமோதெரபி, நோய் எதிர்ப்பு சிகிச்சை மற்றும் எலும்பு மஜ்ஜை மாற்று சிகிச்சை உள்ளிட்ட சிகிச்சைகள் அளிக்கப்படவுள்ளன.
சங்ரூரில் உள்ள 100 படுக்கைகள் கொண்ட மருத்துவமனை சிறப்பாக செயல்படுவது போல், இப்பகுதியில் புற்றுநோய் சிகிச்சைக்கான கேந்திரமாக இந்த மருத்துவமனை சிகிச்சையின் மருத்துவமனை செயல்படும்.
பிரதமர் அலுவலகம்
உத்தரப்பிரதேசத்தின் ஃபத்தேபூரில் நிகழ்ந்த சாலை விபத்தில் பலியானவர்களின் குடும்பத்தினர்களுக்கு பிரதமர் இரங்கல்
உத்தரப்பிரதேசத்தின் ஃபத்தேபூரில் நிகழ்ந்த சாலை விபத்தில் உயிரிழந்தவர்களின் குடும்பத்தினர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். மேலும் பிரதமரின் தேசிய நிவாரண நிதியிலிருந்து நிதியுதவி வழங்கப்படும் எனவும் அறிவித்துள்ளார்.
இதுகுறித்து அவர் வெளியிட்டுள்ள டிவிட்டர் பதிவில் தெரிவித்திருப்பதாவது:
“ஃபத்தேபூரில் நிகழ்ந்த சாலை விபத்தில் உயிரிழந்தவர்களின் குடும்பங்களுக்கு தலா 2 லட்சம் ரூபாயும், காயமடைந்தவர்களின் குடும்பத்தினர்களுக்கு தலா. 50 ஆயிரம் ரூபாயும் நிவாரண உதவியாக வழங்கப்படும்.
சமூக நிதி மற்றும் அதிகாரமளித்தல் அமைச்சகம்
தேசிய அறக்கட்டளைச் சட்டம், 1999-ஐ அமல்படுத்துவதற்கு ஜம்மு காஷ்மீர் மற்றும் லடாக் அதிகாரிகள், இதர தரப்பினருடன் சமூக நீதி மற்றும் மேம்பாட்டுத்துறை அமைச்சகம் ஆலோசனை
தேசிய அறக்கட்டளைச் சட்டத்தை, ஜம்மு காஷ்மீர் மற்றும் லடாக் யூனியன் பிரதேசங்களில் அமல்படுத்துவதற்காக, தேசிய அறக்கட்டளை அமைப்பு, மத்திய சமூக நீதி மற்றும் மேம்பாடு அமைச்சகத்தின் மாற்றுத் திறனாளிகள் மேம்பாட்டுத்துறை ஆகியவை ஆலோசனை கூட்டத்தை நடத்தியது. மன இறுக்கம், பெருமூளை வாதம், மனவளர்ச்சி குறைபாடு மற்றும் பல குறைபாடுகள் உடையோரின் நலனுக்காக தேசிய அறக்கட்டளை அமைப்பு செயல்படுகிறது. இந்தக் கூட்டத்தில் ஜம்மு காஷ்மீர் மற்றும் லடாக் அரசு அதிகாரிகள், தொண்டு நிறுவனங்கள், பெற்றோர்கள், நிபுணர்கள் பங்கேற்றனர்.
தேசிய அறக்கட்டளையின் செயல்பாடுகளை அமல்படுத்தும் திட்டங்களை உருவாக்குவது பற்றிய விழிப்புணர்வை ஏற்படுத்துவதற்காக, முதல்முறையாக இந்தக் கூட்டம் நடத்தப்பட்டது.
இந்தக் கூட்டத்தில் ஜம்மு காஷ்மீர் துணை நிலை ஆளுநரின் ஆலோசகர் திரு. பரூக் அகமது கான் தலைமை விருந்தினராகக் கலந்து கொண்டார். ஜம்மு காஷ்மீர் சமூக நலத்துறைச் செயலாளர் திருமிகு ஷீத்தல் நந்தா, தேசிய அறகட்டளை அமைப்பின் தலைவர் திருமிகு அஞ்சலி பாவ்ரா உட்பட 167 பேர் கலந்து கொண்டனர்.
இந்தக் கூட்டத்தில் பேசிய துணை நிலை ஆளுநரின் ஆலோசகர் திரு பரூக் அகமது கான், தனித்துவமான இந்தக் கூட்டத்தை நடத்த மேற்கொண்ட முயற்சிக்காக யூனியன் பிரதேச நிர்வாகத்தையும், தேசிய அறக்கட்டளை அமைப்பையும் பாராட்டினார். மாற்றுத்திறனாளிகளின் விஷயங்களைக் கையாள்வதில், மிகவும் உணர்வுப்பூர்வமாகச் செயல்பட வேண்டும் என அவர் வலியுறுத்தினார்.
திருமிகு அஞ்சலி பாவ்ரா ஐஏஎஸ் பேசுகையில், மாற்றுத்திறனாளிகளுக்காக அமல்படுத்தப்படும் அரசுத் திட்டங்கள் அல்லது தேசிய அறக்கட்டளைத் திட்டங்கள் ஒருங்கிணைக்கப்படுவதன் அவசியத்தை எடுத்துக் கூறினார். அப்போது தான், அதிகளவிலான பயன்கள் மாற்றுத்திறனாளிகளைச் சென்றடையும் என அவர் கூறினார்.
தேசிய அறக்கட்டளை அமைப்பின் இணைச் செயலாளர் திரு. நிகுன்ஜா கிஷோர் பேசுகையில், மாற்றுத்திறனாளிகளின் பிரச்சினைகள் தொடர்பான இணையக் கருத்தரங்குகளை ஜம்மு காஷ்மீர் மற்றும் லடாக் அதிகாரிகள் தங்கள் யூனியன் பிரதேசங்களில் நடத்த வேண்டும் என வலியுறுத்தினார்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1750790
----
(Visitor Counter : 217
பெண்கள் மற்றும் குழந்தை நலன் அமைச்சகம்
பெண்கள் தொடர்பான வழக்குகளுக்கான இந்தியாவின் முதல் தடயஅறிவியல் பரிசோதனைக் கூடத்திற்கு சண்டிகரில் அடிக்கல் நாட்டப்பட்டது
பாலியல் பலாத்காரம் உட்பட பெண்களுக்கு எதிரான கொடுமைகள் பற்றி துல்லியமான புலன் விசாரணை மேற்கொள்ள வகை செய்யும் நவீன தடய அறிவியல் பரிசோதனைக் கூடங்கள் சென்னை உட்பட 6 இடங்களில் அமைய உள்ளது.
சண்டிகரில் உள்ள மத்திய தடய அறிவியல் பரி்சோதனைக் கூட வளாகத்தில், இந்தியாவின் முதல் நவீன தடய அறிவியல் பரிசோதனைக் கூடத்திற்கு அடிக்கல் நாட்டிய மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி. மேனகா சஞ்சய் காந்தி, இத்தகவலைத் தெரிவித்தார். குற்றவியல் புலனாய்வில் தடய அறிவியல் முக்கிய பங்கு வகிப்பதாக கூறிய அவர், இந்த நவீன பரிசோதனைக்கூடம், நாட்டில் நிலுவையில் உள்ள பாலியல் தொடர்பான வழக்குகளுக்கு தீர்வுகாணும் மரபணு தொடர்பான பகுப்பாய்வை மேற்கொள்ள பெரிதும் உதவும் என்று தெரிவித்தார்.
மத்திய தடய அறிவியல் பரிசோதனைக் கூடத்தில் தற்போது ஆண்டுக்கு 160 வழக்குகளின் தடய அறிவியல் ஆய்வை மேற்கொள்ள முடியும் என்றும், புதிய சோதனைக் கூடத்தின் மூலம் இரண்டாயிரம் வழக்குகளில் தடயங்களை ஆய்வு செய்ய முடியும் என்றும் அமைச்சர் கூறினார்.
மும்பை, சென்னை, குவஹாத்தி, புனே. போபால் ஆகிய ஐந்து நகரங்களில் இது போன்ற நவீன தடயவியல் சோதனைக் கூடங்கள் அடுத்த 3 மாதங்களில் அமைக்கப்படும் என்று அமைச்சர் தெரிவித்தார். சென்னை, மும்பை சோதனைக் கூடங்கள், மகளிர் மற்றும் குழந்தைகைள் மேம்பாட்டுத்துறை அமைச்சக நிதி மூலமாகவும், மற்ற 3 சோதனைக் கூடங்கள் மத்திய உள்துறை அமைச்சகத்தின் நிதி
மூலமாகவும் அமைக்கப்படும் என்று அவர் கூறினார். .இந்த 6 ஆய்வகங்களும் செயல்படும் போது ஆண்டுக்கு 50,000 வழக்குகளில் தீர்வு காணமுடியும் என்று அவர் தெரிவித்தார்.
பெண்களுக்கு உரிய காலத்தில் நீதி வழங்கவும் தடய அறிவியல் துறையில் சர்வதேச தரத்தை பராமரிக்கவும், மரபணு தொழில்நுட்பத்துடன் கூடிய நவீன தடய மரபணு சோதனைக் கூடங்கள் தேவை என்று அவர் வலியுறுத்தினார்.
பாலியல் வழக்குகளுக்கான சிறப்பு தடயவியல் உபகரணம்:
பாலியல் வன்முறை வழக்குகளில் குற்றவாளிகளை பிடிப்பதற்கு தடயவியல் அவசியம் என்பதை வலியுறுத்திய அமைச்சர், அனைத்து மருத்துவமனைகள் மற்றும் காவல் நிலையங்களுக்கு வரும் ஜூலை மாதத்தில் சிறப்பு தடயவியல் உபகரணங்கள் வழங்கப்படும் என்று தெரிவித்தார். தற்போது அந்த உபகரணங்கள் சண்டிகரில் உள்ள மத்திய தடய அறிவியல் சோதனைக் கூடத்தில் ஆய்வுக்கு உட்படுத்தப்பட்டுள்ளதாக கூறிய அமைச்சர், குற்றம் நடந்த இடத்தில் சேகரிக்கப்படும் அனைத்து தடயங்களும், ஆவணங்களும் அதில் வைக்கப்பட்டு மூடி சீலிடப்படும் என்று தெரிவித்தார். சீலிடும் அதிகாரியின் பெயர், தேதி மற்றும் நேரம் அதில் குறிக்கப்படும் என்றும் அமைச்சர் கூறினார்.
----
(Visitor Counter : 186
சிறப்பு சேவைகள் மற்றும் கட்டுரைகள்
ஒரேநாளில் Barytes என்ற தனிமத்தை அதிகளவில் கையாண்டு சென்னை துறைமுகம் சாதனை
சென்னை துறைமுகம் மே 31-ம் தேதியன்று, ஒரேநாளில் 45,200 டன் பேரைட்ஸ் தனிமத்தை அதிகளவில் கையாண்டு சாதனைப் படைத்துள்ளது. இந்த சாதனையை எம்.வி.கௌஸ்டா என்ற கப்பல் 38,079 பேரைட்ஸ் தனிமங்களை கையாண்டு சாதனைப் படைத்தது. இந்த சாதனையை எம்.வி.ஆர்.பி. எடன் என்ற கப்பல் தற்போது முறியடித்துள்ளது.
இந்த சாதனையைப் படைத்த எவர்வின் ஷிப்பிங் ஏஜென்சியின் முகவர் சிவசண்முகா, டயானா போக்குவரத்து மற்றும் ஏற்றுமதியாளர் மற்றும் ட்ரைமேக்ஸ் நிறுவன அதிகாரிகள் மற்றும் ஊழியர்களுக்கு சென்னை துறைமுக பொறுப்புக் கழகத் தலைவர் சுனில் பாலிவால் பாராட்டுகளை தெரிவித்து கொண்டார்.
தகவல் மற்றும் ஒலிபரப்பு அமைச்சகம்
பெர்ட்ராண்ட் டேவர்னியர், கிறிஸ்டோபர் பிளம்மர், ஜீன்-கிளாட் கேரியர் மற்றும் ஜீன்-பால் பெல்மோண்டோ ஆகியோருக்கு 52-வது இந்திய சர்வதேச திரைப்பட திருவிழா மரியாதை செலுத்தவுள்ளது
இந்திய சர்வதேச திரைப்பட விழாவின் ஒவ்வொரு பதிப்பும் காலம்சென்ற திரைப்பிரபலங்களுக்கு அஞ்சலி செலுத்துகிறது. 52-வது இந்திய சர்வதேச திரைப்பட திருவிழாவின் அஞ்சலிப் பிரிவில், சமீப காலத்தில் நாம் இழந்த மூத்த திரை பிரமுகர்களுக்கு மரியாதை செலுத்தப்படும்.
பெர்ட்ராண்ட் டேவர்னியர், கிறிஸ்டோபர் பிளம்மர், ஜீன்-கிளாட் கேரியர் மற்றும் ஜீன்-பால் பெல்மோண்டோ ஆகியோரின் திரைப்படங்கள் இவ்விழாவில் காட்சிப்படுத்தப்படும்.
52-வது இந்திய சர்வதேச திரைப்பட திருவிழாவின் அஞ்சலிப் பிரிவில் பின்வரும் படங்கள் திரையிடப்படும்:
பெர்ட்ராண்ட் டேவர்னியரின் ஏ சண்டே இன் தி கன்ட்ரி , கிறிஸ்டோபர் பிளம்மரின் ஆல் தி மணி இன் தெ வேர்ல்டு , ஜீன்-கிளாட் கேரியரின் அட் எடெர்னிட்டி’ஸ் கேட் , ஜீன்-பால் பெல்மோண்டோவின் பெர்த்லெஸ் .
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1772533
விவசாயத்துறை அமைச்சகம்
கரிப் பருவத்துக்கான கொள்முதல் முழுவீச்சில் நடக்கிறது, முந்தைய காலங்களைப் போலவே குறைந்தபட்ச ஆதரவு விலைக்கு விளைப்பொருட்களை அரசு கொள்முதல் செய்து கொண்டிருக்கிறது
2020-21-ஆம் ஆண்டுக்கான கரிப் பருவம் சமீபத்தில் தொடங்கியுள்ள நிலையில், ஏற்கனவே இருக்கும் குறைந்தபட்ச ஆதரவு விலை திட்டங்களின் படி கரிப் பருவத்துக்கான கொள்முதல் முழுவீச்சில் நடக்கிறது.
முந்தைய காலங்களைப் போலவே குறைந்தபட்ச ஆதரவு விலைக்கு விளைப்பொருட்களை அரசு தொடர்ந்து கொள்முதல் செய்து கொண்டிருக்கிறது.
மாநிலங்களின் பரிந்துரைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலங்கானா மற்றும் ஹரியானா ஆகிய மாநிலங்களில் கரிப் பருவத்தின் போது 14.09 லட்சம் மெட்ரிக் டன்கள் தானியங்கள் மற்றும் எண்ணெய் வித்துகளை கொள்முதல் செய்ய ஒப்புதல் வழங்கப்பட்டுள்ளது.
இதர மாநிலங்கள்/யூனியன் பிரதேசங்களில், பரிந்துரைகள் வரப்பெற்றவுடன், ஒரு வேளை சந்தை விலைகள் அவற்றின் குறைந்தபட்ச ஆதரவு விலையை விட குறைவாக இருக்கும் பட்சத்தில், கரிப் தானியங்கள் மற்றும் எண்ணெய் வித்துகளின் கொள்முதல் விலை ஆதரவு திட்டத்தின் படி செய்யப்படும்.
2020 செப்டம்பர் 29 வரை, தமிழ்நாட்டில் உள்ள 48 விவசாயிகளுக்கு பலனளிக்கும் வகையில், ரூ 33 லட்சம் குறைந்தபட்ச ஆதரவு விலை மதிப்புள்ள 46.35 மெட்ரிக் டன் பாசிப்பருப்பை தனது முதன்மை முகமைகளின் மூலம் அரசு கொள்முதல் செய்துள்ளது.
அதே போன்று, கர்நாடகா மற்றும் தமிழ்நாட்டில் உள்ள 3961 விவசாயிகளுக்கு பலனளிக்கும் வகையில், ரூ 52.40 கோடி குறைந்தபட்ச ஆதரவு விலை மதிப்புள்ள 5089 மெட்ரிக் டன்கள் கொப்பரை கொள்முதல் செய்யப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1660317&RegID=3&LID=1
தொழிலாளர் மற்றும் வேலைவாய்ப்பு அமைச்சகம்
தொழிலாளர்களுக்கான ஈட்டுறுதிப் பங்கை செலுத்துவதற்கான காலக்கெடு மேலும் நீடிப்பு
3.49 கோடி காப்பீடு செய்யப்பட்ட நபர்களும் 12,11,174 நிறுவன உரிமையாளர்களும் பயனடைவார்கள்
(நிவாரண நடவடிக்கையாக தொழிலாளர் ஈட்டுறுதிக் காப்பீட்டுத் தொகையை செலுத்துவதற்கு, பிப்ரவரி மாதத்திற்கான தொகையை 15 ஏப்ரல் 2020 வரையிலும், மார்ச் மாதத்திற்கான தொகையை 15 மே 2020 வரையிலும் செலுத்தலாம் என்று கால அவகாசம் கொடுக்கப்பட்டிருந்தது. தற்போது நிறுவனங்கள் சந்தித்துவரும் சிரமங்களைக் கருத்தில் கொண்டு, பிப்ரவரி மாதத்துக்கான தொழிலாளர் ஈட்டுறுதிக் காப்பீட்டுத் தொகையை செலுத்துவதற்கான காலம் 15 ஏப்ரல் 2020 இல் இருந்து 15 மே 2020 என்று நீடிக்கப்பட்டுள்ளது. இதேபோல் மார்ச் மாதத்திற்கான தொகையைச் செலுத்துவதற்கான கால அவகாசம் 15 மே 2020 வரை நீடிக்கப்பட்டுள்ளது. இந்த கால அவகாசத்திற்குள் செலுத்தப்பட்டுவிடும் தொகைக்கு நிறுவனங்கள் மீது, எந்தவித அபராதத் தொகையை வரியோ விதிக்கப்படமாட்டாது. காப்பீடு செய்யப்பட்ட 3.49 கோடி பேர் மற்றும் 121174 நிறுவன உரிமையாளர்களும் இந்தக் கால அவகாச நீடிப்பினால் பயனடைவார்கள்.
ஊரடங்கு காலத்தின்போது, ESI பயனாளிகளின் சிரமங்களைக் குறைப்பதற்காக, பயனாளிகள் மருந்துகளை, தங்களுக்கு அருகில் உள்ள தனியார் மருந்தகங்களில் இருந்தும் வாங்கிக்கொண்டு, அதன் பிறகு ESIC இல் இருந்து பணத்தை திரும்பப் பெற்றுக் கொள்ளலாம் என்று அனுமதி வழங்கப்பட்டுள்ளது